turjo4nis/wikipedia-bn-dump-20250701 huggingface dataset:
ফ্রান্ৎ‌স বেকেনবাউয়ার

ফ্রান্ৎ‌স আন্টন বেকেনবাউয়ার (, , ১১ সেপ্টেম্বর ১৯৪৫ - ৭ জানুয়ারি ২০২৪) একজন জার্মান ফুটবল ম্যানেজার এবং প্রাক্তন খেলোয়াড়। সুরুচিসম্মত ধরন, নেতৃত্ব এবং নামের প্রথম অংশে ফ্রান্ৎ‌স (যা অস্ট্রীয় সম্রাটদের কথা স্মরণ করিয়ে দেয়) থাকায় তাকে Der Kaiser ("সম্রাট") নামেও ডাকা হয়। তাকে জার্মানির সর্বকালের শ্রেষ্ঠ এবং ফুটবলের ইতিহাসের অন্যতম শ্রেষ্ঠ ও সুশোভিত ফুটবলার মনে করা হয়। বেকেনবাউয়ার একজন বহুমুখী খেলোয়াড়, যিনি মিডফিল্ডার হিসেবে শুরু করলেও খ্যাতি ছড়িয়েছেন ডিফেন্ডার হিসেবে। তাকে আধুনিক সুইপার বা লিবেরোর মূল ভূমিকার উদ্ভাবক হিসেবে গণ্য করা হয়।

তথ্যসূত্র

বহিঃসংযোগ 

 ফ্রান্ৎ‌স বেকেনবাউয়ার ফাউন্ডেশন  
 Facts on Beckenbauer 
 
 ফ্রান্ৎ‌স বেকেনবাউয়ারের পোর্ট্রেট

১৯৪৫-এ জন্ম
জীবিত ব্যক্তি
১৯৬৬ ফিফা বিশ্বকাপের খেলোয়াড়
১৯৭০ ফিফা বিশ্বকাপের খেলোয়াড়
১৯৭৪ ফিফা বিশ্বকাপের খেলোয়াড়
১৯৮৬ ফিফা বিশ্বকাপের ম্যানেজার
১৯৯০ ফিফা বিশ্বকাপের ম্যানেজার
ফুটবল ক্লাব বায়ার্ন মিউনিখের ম্যানেজার
ফুটবল ক্লাব বায়ার্ন মিউনিখের খেলোয়াড়
ইউরোপিয়ান বর্ষসেরা ফুটবলার বিজয়ী
ফিফা ১০০
ফিফা সেঞ্চুরি ক্লাব
ফিফা বিশ্বকাপ বিজয়ী অধিনায়ক
ফিফা বিশ্বকাপ বিজয়ী খেলোয়াড়
বুন্দেসলিগার খেলোয়াড়
ফুটবল সুইপার
জার্মান ফুটবলার
জার্মান ফুটবল ম্যানেজার
জার্মানির আন্তর্জাতিক ফুটবলার
জার্মানি জাতীয় ফুটবল দলের ম্যানেজার
হামবুর্গার স্পোর্টস ক্লাবের খেলোয়াড়
নিউ ইয়র্ক কসমসের খেলোয়াড়
ওলাঁপিক দ্য মার্সেইয়ের ম্যানেজার
উয়েফা কাপ বিজয়ী ম্যানেজার
উয়েফা ইউরো ১৯৭২ খেলোয়াড়
উয়েফা ইউরো ১৯৭৬ খেলোয়াড়
উয়েফা ইউরো ১৯৮৮ ম্যানেজার
উয়েফা ইউরোপীয় চ্যাম্পিয়নশিপ বিজয়ী অধিনায়ক
উয়েফা ইউরোপীয় চ্যাম্পিয়নশিপ বিজয়ী খেলোয়াড়
বুন্দেসলিগার ম্যানেজার
ফিফা বিশ্বকাপ বিজয়ী ম্যানেজার
বালোঁ দর বিজয়ী
লরিয়াস বিশ্ব ক্রীড়া পুরস্কার বিজয়ী
মার্কিন যুক্তরাষ্ট্রে প্রবাসী ফুটবলার
জার্মান প্রবাসী ফুটবলার
জার্মান ফুটবল সভাপতি ও বিনিয়োগকারী
জার্মানির আন্তর্জাতিক যুব ফুটবলার
উয়েফা চ্যাম্পিয়নস লিগ বিজয়ী খেলোয়াড়
২০২৪-এ মৃত্যু
স্বপ্নলোক

স্বপ্নলোক হলো একটি সম্প্রদায় বা সমাজ যেটি উচ্চমাত্রায় কাঙ্ক্ষিত বা পরিপূর্ণ বৈশিষ্ট্যের অধিকারী। একে স্বপ্নরাজ্য, স্বপ্নপুরী, কল্পলোক, কল্পরাজ্য, কল্পস্বর্গ, কল্পভুবন, সব পেয়েছির দেশ, স্বপ্নের দেশ,  ইত্যাদি সমার্থক শব্দ বা শব্দগুচ্ছ দিয়ে ডাকা হতে পারে।

সহজ কথায় স্বপ্নলোক বলতে এমন সব চিন্তাচেতনা বা ধ্যানধারণাকে বোঝায় যা শুধু কল্পনা বা স্বপ্নেই সম্ভব, বাস্তবে একেবারেই অসম্ভব।

স্বপ্নলোকের বিপরীত ধারণাটি হল দুঃস্বপ্নলোক।

ইংরেজি পরিভাষার ব্যুৎপত্তি 

স্বপ্নলোকের ইংরেজি পরিভাষা হল "ইউটোপিয়া"। ইংরেজ পণ্ডিত ও রাষ্ট্রপরিচালনাবিদ টমাস মুর ১৫১৬ খ্রিস্টাব্দে তাঁর লাতিন ভাষায় রচিত ইউটোপিয়া নামক বইয়ের জন্য সর্বপ্রথম এই নামটি গ্রিক থেকে উদ্ভাবন করেন। বইটিতে তিনি আটলান্টিক মহাসাগরের একটি কাল্পনিক দ্বীপ সম্প্রদায়ের বর্ণনা দেন, যেখানে একটি নিখুঁত সামাজিক, আইনি ও রাজনৈতিক ব্যবস্থা বিদ্যমান। গ্রিক "ওউ" (অর্থাৎ "নয়") এবং "তোপোস" (অর্থাৎ "স্থান") শব্দাংশ দুইটি সংযুক্ত করে সৃষ্ট "ওউতোপোস" শব্দটির ভাবার্থ দাঁড়ায় "যে স্থানের কোনও অস্তিত্ব নেই"। আবার গ্রিক "এউ" (অর্থাৎ "সু") এবং "তোপোস" (অর্থাৎ "স্থান") শব্দাংশ দুইটি সংযুক্ত করে "এউতোপোস" শব্দটির ভাবার্থ হল "সুরম্য স্থান"। কারও কারও মতে, মুরের সৃষ্ট "ইউটোপিয়া" শব্দটি এই দুইটি শব্দকে ভিত্তি করে সৃষ্ট এক ধরনের শব্দের খেলা, কেননা মুরের বইতে বর্ণিত কাম্য সুরম্য স্থানটির আসলে কোনও অস্তিত্ব নেই।

সাহিত্যে "স্বপ্নলোক" ধারণার ব্যবহার
"ইউটোপিয়া" শব্দটি দিয়ে মূলত কল্পলৌকিক আদর্শ স্থান। এর মাধ্যমে বোঝানো হয় কোনও উপন্যাস বা দার্শনিক চিন্তাভাবনাসম্পন্ন কোনও রচনাকে যেখানে একটি আদর্শ স্থান বা কল্পলোকের বিবরণ দেয়া হয়। মূল গ্রিক শব্দ:eutopos অর্থ সুরম্য স্থান। এটিকে কল্পভুবন বা কল্পস্বর্গও বলা হয়। আধুনিককালে ইউটোপিয়া বলতে সেই শ্রেণির কথাসাহিত্য বুঝি যা একটি আদর্শ রাষ্ট্র ও জীবনব্যবস্থার চিত্র তুলে ধরে। এর সর্বশ্রেষ্ঠ দৃষ্টান্ত সম্ভবত প্লেটোর রিপাবলিক। পরবর্তীকালের এই প্রকারের রচনায় কখনো কখনো নিছক স্বপ্নকল্পনা প্রশ্রয় পেয়েছে, কখনো কখনো ভবিষ্যতে সামাজিক ও প্রযুক্তিগত উন্নতির মধ্য দিয়ে নতুন জীবনে যে-উত্তরণ বাস্তবসম্মতভাবে আকাঙ্ক্ষিত তার রূপরেখা আঁকা হয়েছে। এইসব গ্রন্থের মধ্যে রয়েছে ফ্রান্সিস বেকনের নিউ আটলান্টিস, এডওয়ার্ড বেলামির লুকিং ব্যাকওয়ার্ড, উইলিয়াম মরিসের নিউজ ফ্রম নোহোয়্যার এবং জেমস হিল্টনের লস্ট হরাইজন।

তথ্যসূত্র

আরও দেখুন
 দুঃস্বপ্নলোক

ভাববাদ
কথাসাহিত্যে উদ্ভব শব্দ
স্বপ্নলোক
চিত্তরঞ্জিকা

চিত্তরঞ্জিকা ঊনবিংশ শতাব্দীর বাংলা সাময়িক পত্র। এটি সর্বপ্রথম ১৮৬২ খ্রিষ্টাব্দে ব্রিটিশ ভারতের পূর্ববঙ্গের ঢাকা শহর থেকে প্রকাশিত হয়। ঢাকা কলেজের তৎকালীন ছাত্র সারদাকান্ত সেন এই পত্রিকাটি প্রতিষ্ঠা করেন। কে এই পত্রিকার সম্পদনার দায়িত্ব পালন করেছেন তা সঠিক নির্ণয় করা যায় নি। তবে এ পত্রিকাটির সম্পাদক হিসেবে হরিশ চন্দ্র মিত্র নাম উচ্চারিত হয়েছে। তিনি ঢাকা প্রকাশ পত্রিকাটির সহকারী সম্পাদকের দায়িত্ব পালন করেছেন। পত্রিকাটির প্রথম সংখ্যা ১২৬৯ বঙ্গাব্দের ১ লা জ্যৈষ্ঠ প্রকাশ করা হয়েছিল। “বাঙ্গালা যন্ত্র” নামীয় ছাপাখানা থেকে এটি মুদ্রিত হতো। এ পত্রিকায় হরিশ্চন্দ্র, কৃষ্ণচন্দ্র প্রমুখ কবির কবিতা প্রকাশিত হয়েছে।  চিত্তরঞ্জিকা’র ২য় সংখ্যায় মাইকেল মধুসূদন দত্ত বিরচিত “বঙ্গভূমির প্রতি” কবিতাটি মুদ্রিত হয়েছিল ।

তথ্যসূত্র

আরো দেখুন

বহিঃসংযোগ

বাংলা ভাষার সংবাদপত্র
রাজা প্রতাপাদিত্য চরিত্র

রাজা প্রতাপাদিত্য চরিত্র  ঊনবিংশ শতাব্দীর শুরুতে প্রকাশিত একটি বাংলা গ্রন্থ । এর লেখক রামরাম বসু । এই গ্রন্থটিকে বাংলা ভাষায় কোন বাঙালি লিখিত লিখিত প্রথম গদ্যগ্রন্থ বিবেচনা করা হয়। এটি সর্বপ্রথম ১৮০১ খ্রিষ্টাব্দের জুলাই মাসে কলকাতা শহর থেকে প্রকাশিত হয়। গ্রন্থটি শ্রীরামপুর মিশন প্রেসে মুদ্রিত হয়েছিল। এটি একটি জীবনী গ্রন্থ। রাজা প্রতাপাদিত্য প্রাচীন যশোরের অন্তর্ভুক্ত সুন্দরবনের মহারাজা বিক্রমাদিত্যের পুত্র ছিলেন। রাজা প্রতাপাদিত্যের নামকরণ সম্পর্কে রামরাম বসু এই গ্রন্থে লিখেছেন, “জ্যোতিষিরা বললেন সব বিষয়েই উত্তম কিন্তু পিতৃদ্রোহী। হরিষেবিষাদ মনে রাজা অন্নপাশনে পুত্রের নাম রাখলেন প্রতাপাদিত্য।”

তথ্যসূত্র

আরো দেখুন
রামরাম বসু
রাজা প্রতাপাদিত্য

বহিঃসংযোগ
উচ্চ নরল্যান্ড-এর আপীল আদালত

উচ্চ নরল্যান্ড-এর আপীল আদালত () হল একটি আপীল আদালত যা ভ্যাস্টারবটেন প্রদেশের ও নরবটেন প্রদেশের সম্পূর্ণ অঞ্চলের ওপর অবস্থিত। আপীল আদালত মূলত উমিয়া, সুইডেনে এই কার্যক্রম পরিচালনা করে। ভবনটি শহরের প্রাচীনতম ভবনগুলোর একটি এবং ১৮৮৮ সালের অগ্নিকাণ্ডে টিকে থাকা পাথুরে ভবনসমূহের মধ্যে অন্যতম। এ অগ্নিকাণ্ড শহরের অধিকাংশ এলাকা ধ্বংস করেছিল।

ভবন 
১৮৮৬-১৮৮৭ সালের মাঝে নির্মিত এই বৃহৎ শ্বেত ভবনটি নব-জাগরণ ধাঁচে তৈরি করা হয়। স্থপতি জোহান নর্ডকুইস্ট এই ভবনের স্থাপনা করেন। প্রথম কয়েক বছর ভবনটি ভল্কস্কুলে শিক্ষকদেরকে শিক্ষাদানের জন্য ব্যবহৃত হয়েছিল। ভবনে প্রধান শিক্ষকের বাসভবন, শ্রেণিকক্ষ, একটি অডিটোরিয়াম এবং একটি জিম রয়েছে। ভবনটি ছোট একটি পার্ক দ্বারা পরিবেষ্টিত।

১৯২০ সালের দিকে ভবনটি আর স্কু হিসেবে ব্যবহৃত হয়নি এবং কিছুকাল এটি গ্রন্থাগার ও জাদুঘর সহ একটি সিভিক সেন্টার হিসেবে ব্যবহৃত হয়। বৃহৎ অডিটোরিয়ামটি থিয়েটার ও কনসার্ট হল হিসেবে ব্যবহৃত হত।

১৯৫০ সালের দিকে ভবনটি পূর্ব ও পশ্চিমের দিকে নির্মিত হয়। ভবনটির ভেতরের দিক একাধিকবার পুনঃসংস্কারকৃত হয়। সম্প্রতি ১৯৯৯ সালে এটি সংস্কার করা হয়।

আপীল আদালত 

১৬ই ডিসেম্বর, ১৯৩৬ সালে রাজা পঞ্চম গুস্তভ উচ্চ নরল্যান্ডের জন্য আপীল আদালতের উদ্বোধন করেন। এই আদালতকে সুইডীয় আপীল আদালত থেকে পৃথক করা হয় যেন সুইডীয় আদালতের কাজের চাপ কমানো যায়।

সংস্থা 
২০১২ সাল থেকে আপীল আদালতের প্রেসিডেন্ট হলেন মার্গারেটা বার্গস্ট্রম। তিনি আন্দ্রেস ইয়াকোবায়েস-এর উত্তরসূরী। প্রেসিডেন্ট একটি প্রশাসনিক বিভাগ ও একটি বিচার বিভাগীয় দপ্তরের সভাপতিত্ব করেন, যার ফলে আদালতের সদস্যদের মাধ্যমে করা। এছাড়াও একটি প্রক্রিয়াজাতকরণ ইউনিটও রয়েছে।

তথ্যসূত্র

বহিঃসংযোগ 
 উত্তর নরল্যান্ডের জন্য আপীল (সুইডীয়)

ভ্যাস্টারবটেন প্রদেশের ভবন ও স্থাপত্য
সুইডেনের আদালত
নাম-ম্খা'-'ওদ-গ্সাল

নাম-ম্খা'-'ওদ-গ্সাল () (মৃত্যু-১৭২৬) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দ্জোগ্স-ছেন বৌদ্ধবিহার নামক অন্যতম প্রধান বৌদ্ধবিহারের দ্বিতীয় প্রধান ছিলেন।

সংক্ষিপ্ত জীবনী
নাম-ম্খা'-'ওদ-গ্সাল সপ্তদশ শতাব্দীর দ্বিতীয়ার্ধে তিব্বতের নাগ-শোদ () নামক স্থানে জন্মগ্রহণ করেন। তার পিতা সের-র্ত্সা-গ্রুব-থোব () একজন বিখ্যাত তান্ত্রিক যোগী ছিলেন। কৈশোরে তিনি কার্মা-ছাগ্স-মেদ () নামক ব্কা'-ব্র্গ্যুদ ধর্মসম্প্রদায়ের বিখ্যাত পন্ডিতের নিকট মহামুদ্রা সম্বন্ধে শিক্ষালাভ করেন বলে অনুমান করা হয়। পরবর্তীকালে তিনি পে-মা-রিগ-'দ্জিন নামক র্ন্যিং-মা ধর্মসম্প্রদায়ের এক পন্ডিতের নিকট অধ্যয়ন করেন। ১৬৮৪ খ্রিষ্টাব্দে তিনি পে-মা-রিগ-'দ্জিনকে রু-দাম-স্ক্যিদ-খ্রাম () নামক উপত্যকায় ও-র্গ্যান-ব্সাম-গ্তান-গ্লিং () নামক একটি মঠ স্থাপনে সহায়তা করেন। ১৬৯৭ খ্রিষ্টাব্দে তিনি এই বিহারের দ্বিতীয় প্রধান নির্বাচিত হন। তার অন্যতম উল্লেখযোগ্য শিষ্য ছিলেন 'গ্যুর-মেদ-থেগ-ম্ছোগ-ব্স্তান-'দ্জিন নামক দ্বিতীয় র্দ্জোগ্স-ছেন-গ্রুব-দ্বাং, পে-মা-কুন-গ্রোল-র্নাম-র্গ্যাল, ও-র্গ্যান-ব্স্তান-'দ্জিন (), প্রভৃতি। তিনি শেষ জীবনে র্দ্জা-খোগ () নামক স্থানে লেগ্স-দ্গোন-গ্সাং-ছেন-স্মিন-গ্রোল-গ্লিং () নামক বৌদ্ধবিহার প্রতিষ্ঠা করেন।

তথ্যসূত্র

১৭২৬-এ মৃত্যু
দ্জোগছেন পোনলোব
ডিএনএ তথ্য ভাণ্ডার

একটি ডিএনএ তথ্য ভাণ্ডার বা ডিএনএ তথ্য ব্যাংক হল ডিএনএ প্রোফাইলগুলির একটি তথ্য ভাণ্ডার যা বংশানুক্রমিক রোগ বিশ্লেষণে, অপরাধবিজ্ঞানের জন্য বংশানুক্রমিক ফিঙ্গারপ্রিন্টিং বা বংশানুক্রমিক বংশবৃত্তিতে ব্যবহার করা যেতে পারে। ডিএনএ তথ্য ভাণ্ডারগুলি পাবলিক বা বেসরকারী হতে পারে, বৃহত্তম হয় জাতীয় ডিএনএ তথ্য ভাণ্ডার।

ডিএনএ তথ্য ভাণ্ডারের প্রথম প্রয়োগ করেছিলেন কেলভিন ডব্লিউ পি মিলার এবং জন এল ডাসন কেমব্রিজ বিশ্ববিদ্যালয়ে মাইটোকন্ড্রিয়াল ডিএনএ একত্রীকরণের মধ্যমে (১৯৯৬ - ১৯৯৮)। এই তথ্য মিলার এর পিএইচডি থিসিস এর জন্য প্রয়োজন ছিল। সারা বিশ্ব জুড়ে এখন অনেক গুলি ডিএনএ তথ্য ভাণ্ডার গড়ে উঠেছে। এর মধ্যে কিছু বাক্তিগত। কিন্তু বেশিরভাগ বড় তথ্য ভাণ্ডার গুলি সরকার কর্তৃক পরিচালিত। মার্কিন যুক্তরাষ্ট্রে সবচেয়ে বড় ডিএনএ তথ্য ভাণ্ডারটি পরিচালনা করে। এতে প্রায় ৫ মিলিয়ন তথ্য সংরক্ষিত আছে ২০০৭ সাল পর্যন্ত।  যুক্তরাজ্যেও একটি একই রকম ডিএনএ তথ্য ভাণ্ডার পরিচালনা করেন যার নাম ন্যাশনাল ডিএনএ ডেটাবেজ (এনডিএনএডি)।

তথ্যসূত্র 

সরকারি ডেটাবেস
গোপনীয়তা
চিকিৎসাবিজ্ঞান
ব্যক্তিগত গোপনীয়তা
ক্রিস গার্ডনার

ক্রিস্টোফার পল ক্রিস গার্ডনার (ইংরেজিতে: Christopher Paul "Chris" Gardner]] (জন্ম ফেব্রুয়ারি ৯, ১৯৫৪) একজন মার্কিন উদ্যোক্তা, বিনিয়োগকারী, স্টকব্রোকার, উদ্বুদ্ধকারী বক্তা, লেখক এবং জনহিতৈষী। তিনি ১৯৮০-এর দশকে গৃহহীনতার সম্মুখীন হন এবং এই অবস্থায় তার সন্তান ক্রিস্টোফার জুনিয়রকে লালন করেন। ক্রিস গার্ডনার লিখিত স্মৃতিচারণমূলক গ্রন্থ পার্স্যুট অফ হ্যাপিনেস ২০০৬ এর মে মাসে প্রকাশিত হয়। ২০১২ সাল নাগাদ, তিনি তার প্রতিষ্ঠিত স্টকব্রোকারেজ ফার্ম গার্ডনার রিচ এন্ড কোম্পানি-এর প্রধান নির্বাহী। এই ফার্মটি শিকাগোভিত্তিক। তিনি মূলত শিকাগোতে বাস করেন। এছাড়া তিনি টরন্টোতেও মাঝেমধ্যে থাকেন। গার্ডনার এই একাগ্রতা ও সাফল্যের জন্য তার মায়ের অবদান ও অনুপ্রেরণাকে স্বীকৃতি দেন। এছাড়া তার উপর তার সন্তানদের যে উচ্চাকাঙ্খাও তার সাফল্যের অন্যতম কারণ। গৃহহীন অবস্থায় গার্ডনারের সংগ্রাম ও স্বীয় প্রচেষ্টায় নিজেকে একজন স্টকব্রোকারে প্রতিষ্ঠা করা এবং একই সাথে বাবার দায়িত্ব পালন করা নিয়ে ২০০৬ সালে দ্য পার্স্যুট অফ হ্যাপিনেস চলচ্চিত্রটি প্রকাশিত হয়। এটির নির্দেশনায় ছিলেন গ্যাব্রিয়েল মুসিনো।

তথ্যসূত্র

বহিঃসংযোগ
 অফিশিয়াল ওয়েবসাইট
 ক্রিস গার্ডনারের ব্যক্তি জীবন
 ক্রিস গার্ডনারের সাক্ষাৎকার
 গার্ডনার রিচ অফিশিয়াল ওয়েবসাইট

১৯৫৪-এ জন্ম
মার্কিন বিনিয়োগকারী
মার্কিন জনহিতৈষী
জীবিত ব্যক্তি
মার্কিন ব্যবসায়ী
২১শ শতাব্দীর মার্কিন ব্যবসায়ী
২০শ শতাব্দীর মার্কিন ব্যবসায়ী
২০শ শতাব্দীর মার্কিন অ-কল্পকাহিনী লেখক
২১শ শতাব্দীর মার্কিন অ-কল্পকাহিনী লেখক
মার্কিন প্রেরণাদায়ী বক্তা
মার্কিন প্রেরণাদায়ী লেখক
গৃহহীন ব্যক্তি
আহওয়াজ

আহওয়াজ বা আহবাজ () হল মধ্যপ্রাচ্যের একমাত্র অনারব দেশ ইরানের খুজিস্তান প্রদেশের রাজধানী এবং পৃথিবীর অন্যতম শীর্ষ উষ্ণ তাপমাত্রার শহর। ২৩০ খ্রিষ্টাব্দে আরদাশির পারস্যের এই প্রাচীন শহর প্রতিষ্ঠা করেন। কারুন নদীর তীরে অবস্থিত এ মহানগরীর আয়তন ৫২৮ বর্গকিলোমিটার। সমুদ্রপৃষ্ঠ থেকে এর উচ্চতা ১৭ মিটার। ২০০৬ সালে আদমশুমারি অনুসারে জনসংখ্যা হল ১৪ লক্ষ ৩২ হাজার ৯৬৫ জন। যার মধ্যে নারীর সংখ্যা সাত লক্ষ ৬২ হাজার ২৩৯ জন। বিশ্ব স্বাস্থ্য সংস্থার ২০১১ সালে সমীক্ষ অনুসারে আহবাজ হল পৃথিবীর অন্যতম শীর্ষ বায়ুদৃষিত শহর।

আবহাওয়া 
এখানকার গ্রীষ্ম কালটা বেশ লম্বা হয়। শীত কলে বেশ শীত পড়লেও বরফ পড়ে না। আর বর্ষকালটা হয় খুব ছোট। আহবাজরে বার্ষিক বৃষ্টিপাতের পরিমাণ ২৩০ মিলিমিটার। এখানকার গড় সর্বচ্চো তাপমাত্রা হল ৪৬ দশমিক আট ডিগ্রি সেলসিয়াস। ২০০০ সালের জুলাই মাসটা ছিল আহবাজ ইতিহাসের সবচেয়ে গরম মাস। সেই সময় এই শহরের গড় তাপমাত্রা ছিল ৪৮ দশমিক এক ডিগ্রি সেলসিয়াস।

গ্যালারি

তথ্যসূত্র

বহিঃসংযোগ 
 Foolad Ahvaz Football Club 

Cities in Iran
Ahvaz
Populated places in Ahvaz County
Iranian provincial capitals
Cities in Khuzestan Province
প্রথম আর্দাশির
ইরানের প্রাদেশিক রাজধানী
জাজন

জাজন ( ),অথবা জিজান সৌদি আরবের দক্ষিণ-পশ্চিম কোনের জাজন অঞ্চলের প্রধান শহর। এ শহরের উত্তরে রয়েছে ইয়েমেন সীমান্ত। লোহিত সাগরের উপকূলের বন্দর নগরীর জাজন, পেতাশ্রয় ও কৃষি খামারে জন্য বিখ্যাত। আম, ডুমুর, এবং পেঁপে মত গ্রীষ্মমণ্ডলীয় ফলের জন্য মধ্যপ্রাচ্যে এ শহরের বিশেষ কদর রয়েছে। এ শহরের গড়ে উঠছে সৌদি সলতনতের বৃহৎ বিনিয়োগে বিশেষ অর্থ ও বাণিজ্যকেন্দ্র। সমুদ্রপৃষ্ঠ থেকে জাজন নগরীর উচ্চতা ৪০ মিটার। ২০১২ সালের আদমশুমারি অনুসারে জনসংখ্যা এক লক্ষ পাঁচ হাজার ১৯৩ জন।

আবহাওয়া 
প্রায় সার বছরই এখানে প্রচণ্ড গরম থাকে। শীতকাল এখানে খুব অল্প সময় স্থায়ী হয়। এখানে  এপ্রিল থেকে অক্টোবর পর্যন্ত এখানে তাপমাত্রা ৩০ ডিগ্রি সেলসিয়াস থেকে ৪০ ডিগ্রি সেলসিয়াস পর্যন্ত থাকে। গড় তাপমাত্রা ৩১ ডিগ্রি সেলসিয়াস। বাতাসের আর্দ্রতার পরিমাণ ৭৫ শতাংশ। ২০১২ সালের ১০ জুলাই এখানে সর্বচ্চো তাপমাত্রা ৪৯ ডিগ্রি সেলসিয়াস রেকর্ড করা হয়। জাজন শহরের সর্ব নিম্ন তাপমাত্র রেকর্ড করা হয় ১৯৮৪ সালের ২৮ ফেব্রুয়ারিতে নয় ডিগ্রি সেলসিয়াস।

Another source with another data.

আরও দেখুন 
Jizan Region
Jazan Economic City

তথ্যসূত্র

বহিঃসংযোগ 

Official site

জিজান প্রদেশের জনবহুল স্থান
সৌদি আরবের বন্দরনগরী
সৌদি আরবের জনবহুল উপকূলীয় স্থান
সৌদি আরবের প্রাদেশিক রাজধানী
লোহিত সাগরের বন্দরনগরী
আজিজিয়া

আজিজিয়া (Anglicized: ;  //), বা আল আজিজিয়া, লিবিয়া: ভূমধ্যসাগরের দক্ষিণ তীরে অবস্থিত উত্তর আফ্রিকার দেশ হল লিবিয়া। এটি আফ্রিকার বৃহত্তম রাষ্ট্রগুলির একটি। আকারে বিশাল হলেও প্রচণ্ড গরমের জন্য এখানে জনবসতি খুবই লঘু। দেশটির বেশিরভাগ অংশ জুড়ে রয়েছে পৃথিবীর সবচেয়ে বড় মরুভূমি সাহারা। বিরূপ আবহাওয়া জন্য লিবিয়ার প্রায় সমস্ত লোক উপকূলবর্তী অঞ্চলে বাস করে। উত্তর-পশ্চিম লিবিয়ার ত্রিপলিতানিয়া অঞ্চলের জাফারা জেলার আল আজিজিয়া নগরী পৃথিবীর উষ্ণতম শহর নামে পরিচিত। রাজধানী ত্রিপলির দক্ষিণ-পশ্চিমে ৪১ কিলোমিটার দূরে আল আজিজিয়া শহরের অবস্থান ঠিক সাহারা মরুভূমির মধ্যে। সমুদ্রপৃষ্ঠ থেকে এ শহরের উচ্চতা ১১৯ মিটার। ২০০৪ সালের আদমশুমারির প্রতিবেদন অনুসারে ২ লক্ষ ৮৭ হাজার ৪০৭ জন লোকের বাস এ শহরে।

ভূগোল ও জলবায়ু 
১৯২২ সালের সেপ্টেম্বরের ১৩ তারিখে এ শহরের সর্বোচ্চ তাপমাত্রা রেকর্ড করা হয় ১৩৬ ডিগ্রী ফারেনহাইট বা ৫৮ দশমিক আট ডিগ্রী সেলসিয়াস। বিশ্বের বিভিন্ন দেশের আবহাওয়া বিষায়ক সংস্থান সমীক্ষা অনুসারে এইটি এখন পর্যন্ত এই কোন শহরের সর্বচ্চ রেকর্ডকৃত তাপমাত্রা।

তথ্যসূত্র 

Populated places in Jafara District
Tripolitania
Aziziya
পৃথিবীর চরমভাবাপন্ন আবহাওয়া
ইল্লিজি

ইল্লিজি () আলজেরিয়া উত্তর-পশ্চিম আফ্রিকায় ভূমধ্যসাগরের তীরে অবস্থিত রাষ্ট্র। সুদানের পরেই আলজেরিয়া আফ্রিকা মহাদেশের দ্বিতীয় বৃহত্তম রাষ্ট্র। দেশটির নয়-দশমাংশ জুড়ে রয়েছে রয়েছে সর্ব বৃহদ মরুভূমি সাহারা। এই সাহারা মরুভূমি সংলগ্ন ইল্লিজি নগরী বিশ্বের অন্যতম শীর্ষ উষ্ণ শহর। এই শহরের আয়তন ৭৫ হাজার ৯৪৫ বর্গ কিলোমিটার। ২০০৮ সালের হিসাব অনুসারে ইল্লিজি শহরের জনসংখ্যা ১৭ হাজার ২৫২ জন। জনসংখ্যার ঘনত্ব প্রতি শূন্য দশমিক ২৩ বর্গ কিলোমিটারে এক জন। এখানকার সব চেয়ে আকর্ষণীয় স্থান হল তাসসিলি ন'আজ্জের ন্যাশনাল পার্ক, খৃষ্টপূর্ব ৬০০০ বছর আগের আঁকা গুহা চিত্র, দুইটি ক্যাম্পিং সাইট এবং বেশকিছু স্থানীয় টুরিস্ট স্পর্ট।

আবহাওয়া 

এখানে সারা বছর বৃষ্টিপাত হয় না বললেই চলে। হলেও তা পরিমাণে সামান্য। গ্রীষ্ম কালটা এখানে প্রচণ্ড শুষ্ক হয়। গরম কাল এখানে শুরু হয় এপ্রিল থেকে চলে নভেম্বর পর্যন্ত। এখানে জুন থেকে জুলাই প্রচণ্ড গরম পরে। ২০১১ সালের ১৮ আগস্ট এখানে সর্বচ্চ ৫১ ডিগ্রি সেলসিয়াস তাপমাত্রা রেকর্ড করা হয়।

See also 
 Illizi Province

References

External links 

 www.fjexpeditions.com

Populated places in Illizi Province
Communes of Algeria
Tuareg
Province seats of Algeria
মারাকেশ

মারাক্কেশ (; , ) ১০৬২ খ্রিষ্টাব্দে এই শহর প্রতিষ্ঠা করেন আবু বকর ইবনে উমর ইবনে ইব্রাহিম ইবনে তুরগুত। আটলান্টিক মহাসাগর এর তীরবর্তী এবং উত্তরে ভূমধ্যসাগরের জিব্রাল্টার প্রণালী পর্যন্ত বিস্তৃত উত্তর আফ্রিকার দেশ মরোক্কোর মারাক্কেশ-তেনসিফট-আল  হৌজ অঞ্চলের মারাক্কেশ প্রদেশর রাজধানী। এটি দেশটির চতুর্থ মহানগর। সমুদ্রপৃষ্ঠ থেকে উচ্চতা ৪৬৬ মিটার। ২০১২ সালের হিসাব অনুসারে এই শহরের জন সংখ্যা ১০ লক্ষ ৬৩ হাজার ৪১৫ জন। প্রায় হাজার বছর পুরনো এই শহরটি সারা বিশ্বের পর্যটকদের অত্যন্ত আকর্ষণীয়। বলা হয়ে থাকে আসল এবং ঐতিহ্যবাহী মরক্কো দেখতে হলে মারাক্কেশ আসতে হবে। এখানকার উল্লেখযোগ্য দর্শনীয় স্থানের মধ্য রয়েছে জিমা আল-ফানা, সুকস, শহরের দেওয়াল এবং ফাটক, বাদি প্যালেস, রাজকীয় প্যালেস, বাহিয়া প্যালেস,  কুতুবিয়া মসজিদ, বেন ইউসুফ মসজিদ, মোয়াসিন মসজিদ, সাদিয়ান মাজার শরীফ, 
কুতুবিয়া মসজিদ, সাত পীরের মাজার শরীফ, মারাক্কেশ জাদুঘর, দর সি সাইদ জাদুঘর এবং মিউজিয়াম অফ ইসলামিক আর্ট। এখানকার হস্ত শিল্প বিশ্বখ্যাত।

প্রায় সারা বছরই এখানে গরম থাকে। তাপমাত্রা কিছুটা কমে আসে যখন শীত পড়ে। সেটাও আবার জানুয়ারি- ফেব্রুয়ারিতে। সেই সময় এই প্রাচীন শহরে বৃষ্টিপাত হয়। এমনকী নিকটবর্তী এটলাস পর্বতমালায় বরফ পড়ে। গ্রীষ্মে এখানে তাপমাত্রা ৩৮ ডিগ্রি সেলসিয়াস থাকে।

ব্যুৎপত্তি
নামটির প্রকৃত অর্থ বিতর্কিত। সম্ভবত মারাক্কেশ শব্দটি এসেছে বারবার ভাষার (Amazigh) শব্দ mur (n) akush (ⵎⵓⵔ ⵏ ⴰⴽⵓⵛ), যার অর্থ "ঈশ্বরের ভুমি"।

 माराकेच में वीडियो यात्रा

তথ্যসূত্র

পুস্তকতালিকা

 
 

মরক্কোর শহর
মরোক্কোর আঞ্চলিক রাজধানী
১০৬২-এ প্রতিষ্ঠিত
১১শ শতাব্দীতে প্রতিষ্ঠিত জনবহুল স্থান
দালোল

বিষুবরেখার নিকটবর্তী উত্তর-পূর্ব আফ্রিকার রাষ্ট্র ইথিওপিয়ায় রয়েছে পৃথিবীর উষ্ণতম স্থান দালোল ()। দেশটির উত্তর-পূর্বে রুক্ষ ঊষর মরুভূমির মাঝে দ্বিতীয় প্রশাসনিক অঞ্চলের দালোল আগ্নেয়গিরি থেকে জন্ম নেয়া দালোল উপত্যকাটি পৃথিবীর দীর্ঘতম উপত্যকা। লোহিত সাগর থেকে ৬ হাজার কিমি বিস্তৃত হয়ে পৌঁছেছে মালাভি হ্রদ পর্যন্ত। সমুদ্রপৃষ্ঠ থেকে এখানকার উচ্চতা ১৩০ মিটার। ইথিওপিয়ার এক সময়ের অংশ বর্তমানে স্বাধীন দেশ ইরিত্রিয়ার সঙ্গে রেল যোগাযোগ তৈরির জন্য ১৯১৭–১৯১৮ সালে এখানে রেলওয়ে জংশন ‘আয়রন পয়েন্ট’ তৈরি করা হয়। এর ফলে ধীরে ধীরে বসতিস্থাপন শুরু হয়। এক সময় তা রূপ নেয় মরুশহরে। আফার ডিপ্রেসনের দালোল শহরের বার্ষিক গড় তাপমাত্রা ৩৪° সেলসিয়াস। ১৯৬০ সাল থেকে ১৯৯৬ সাল পর্যন্ত দেনাকিল মরুভূমি সংলগ্ন এ শহরের তাপমাত্রা রেকর্ড করা হয় ৩৪.৪° সেলসিয়াস। এখন পর্যন্ত এখানকার সর্বোচ্চ তাপমাত্রা ৪৮.৯° সেলসিয়াস। তাপমাত্রার বৃদ্ধির জন্য এখানকার অধিকাংশ অধিবাসী অন্যত্র সরে গেছে। দেশটির কেন্দ্রীয় পরিসংখ্যান সংস্থা সর্বশেষ ২০০৫ সালের প্রতিবেদনেও প্রকাশ করেনি কতজনের বসতি রয়েছে এখানে। এখানে উল্লেখ্য যে, দালোল পৃথিবীর অন্যতম ভুতুড়ে শহর।

তথ্যসূত্র

বহিঃসংযোগ 
 Photo gallery of Dallol

পৃথিবীর চরম বিন্দু
পৃথিবীর চরমভাবাপন্ন আবহাওয়া
আফ্রিকার ভূতের শহর
ইথিওপিয়ার প্রাক্তন জনবহুল স্থান
মার্টিন হাইডেগার

মার্টিন হাইডেগার () (সেপ্টেম্বর, ১৮৮৯ - মে ২৬, ১৯৭৬) একজন জার্মান দার্শনিক। কন্টিনেন্টাল দর্শন ধারণার অন্যতম প্রবক্তা হিসেবে তাকে বিবেচনা করা হয়। তার প্রবর্তিত দার্শনিক তত্ত্ব ও ধারণা সাহিত্য, রাজনৈতিক তত্ত্ব, শিল্প ও স্থাপত্য, সাংস্কৃতিক নৃতত্ত্ব, মনঃসমীক্ষা বিদ্যাকে প্রভাবিত করেছে। হাইডেগার মনে করেন, বাস্তব জীবনে যেসব জিনিসের ব্যাপারে অভিজ্ঞতা অর্জন করি সেগুলোর শুধু বাহ্যিকভাবে আমরা যা দেখি, তার চেয়েও বেশি কিছু থাকতে হবে। এছাড়া তিনি বিশ্বাস করতেন, কোন স্বাধীন সত্ত্বার প্রকৃত বৈশিষ্ট্য হল তার প্রত্যাহার করার/হবার ক্ষমতা। সত্ত্বার নিগূড় বাস্তবতার মধ্যে বিদ্যমান  পারস্পারিক ক্রিয়া হাইডেগারের দর্শনের মূল বিষয়। আমাদের কাছে কোন সত্ত্বার যে উপস্থিতি, তাই সত্ত্বাটির প্রকৃত অবস্থা নয়, তা কেবল কোন বিশেষ পারিপার্শ্বিক অবস্থা সাপেক্ষে সত্ত্বাটির একটি রূপ বা ক্রিয়া। হাইডেগার তার সবচেয়ে বিখ্যাত বই বিয়িং এন্ড টাইম-এ "সময়"-কে সংজ্ঞায়িত করেছেন এভাবে, "সময় আসলে একটা পথ বা ধারা যার মধ্য দিয়ে কোন সত্তা বা ঘটনাবলি তাদের স্বীয় সম্ভাবনার প্রেক্ষিতে যায়।"

তথ্যসূত্র

বহিঃসংযোগ

সাধারণ তথ্য 
  জার্মান হাইডেগার সোসাইটি
 Arne D. Naess, Jr., মার্টিন হাইডেগার - এনসাইক্লোপিডিয়া ব্রিটানিকা
 Timeline of German Philosophers 
 Human, all too human: a BBC film of his early life, with a focus on his political involvement
 Heidegger’s Notebooks Renew Focus on Anti-Semitism

হাডেগারের কর্ম 
 হাইডেগারের কর্মের ইংরেজি অনুবাদ 
 archive.org-তে হাইডেগারের কাজ
 Some volumes of Gesamtausgabe (Klostermann) in German

জার্মান দার্শনিক
১৮৮৯-এ জন্ম
১৯৭৬-এ মৃত্যু
অস্তিত্ববাদী
প্রযুক্তির দার্শনিক
ইতিহাসের দার্শনিক
সংস্কৃতির দার্শনিক
নাৎসি পার্টির সদস্য
ভাষার দার্শনিক
ধর্মের দার্শনিক
রাজনৈতিক দার্শনিক
সামাজিক দার্শনিক
পাশ্চাত্য সভ্যতার তাত্ত্বিক
ইন্দ্রনীল সেনগুপ্ত

ইন্দ্রনীল সেনগুপ্ত (জন্ম: ৮ সেপ্টেম্বর ১৯৭৪) একজন ভারতীয় অভিনেতা ও মডেল। তিনি প্রধানত বাংলা ও হিন্দি চলচ্চিত্র, টিভি ও ওয়েব ধারাবাহিকে কাজ করেন। তবে তিনি কয়েকটি অসমীয়া, তেলুগু ও মারাঠি চলচ্চিত্রেও কাজ করেছেন।

ব্যক্তিগত জীবন 
ইন্দ্রনীল সেনগুপ্তের জন্ম ও বেড়ে উঠা ভারতের কলকাতায়। তিনি ২০০০ সালে মডেলিংয়ে কেরিয়ার গড়ার উদ্দেশ্যে মুম্বই শহরে যান। ২০০৮ খ্রিষ্টাব্দের ১লা মার্চ তিনি সহ-অভিনেত্রী বরখা বিশত সেনগুপ্তের সাথে বিবাহ বন্ধনে আবদ্ধ হন। ২০১১ খ্রিষ্টাব্দের অক্টোবর মাসে তাদের মীরা নামক এক কন্যাসন্তানের জন্ম হয়।

কর্মজীবন 
ইন্দ্রনীল সেনগুপ্ত মডেল হিসেবে ডিজাইনার রোহিত বল ও কোরিওগ্রাফার মার্ক রবিনসন ও অচলা সচদেবের সঙ্গে কাজ করেছেন। পরবর্তীকালে তিনি ফাল্গুনী পাঠক, জগজিৎ সিং, যেশুদাস প্রভৃতি ভারতীয় গায়কের মিউজিক অ্যালবামে কাজ করেন। তিনি স্টার প্লাসের প্যায়ার কে দো নাম...এক রাধা এক শ্যাম নামক ধারাবাহিকেও অভিনয় করেন। ২০০৪ খ্রিষ্টাব্দে তিনি শুকরিয়া: টিল ডেথ ডু আস অ্যাপার্ট নামক চলচ্চিত্রে অভিনয়ের মাধ্যমে তার চলচ্চিত্র জীবন শুরু করেন। তিনি ২০০৮ সালে জানালা নামক চলচ্চিত্রে স্বস্তিকা মুখোপাধ্যায় বিপরীতে অভিনয়ে করে বাংলা চলচ্চিত্রে অভিনয় শুরু করেন।

চলচ্চিত্র

ধারাবাহিক

তথ্যসূত্র

বহিঃসংযোগ 

 
 Shyaam- Shyaama saga goes on  The Hindu - April 1, 2006
 READY, STEADY, GO! Times of India - 24 Mar 2006

১৯৭৪-এ জন্ম
জীবিত ব্যক্তি
কলকাতার ব্যক্তি
বাঙালি ব্যক্তি
ভারতীয় চলচ্চিত্র অভিনেতা
ভারতীয় টিভি ব্যক্তিত্ব
ভারতীয় পুরুষ মডেল
ভারতীয় টেলিভিশন অভিনেতা
২০১৪-এ ভারতের সাধারণ নির্বাচনের প্রার্থী
ডেইজী শাহ

ডেইজী শাহ (; জন্ম: ২৫ আগস্ট ১৯৮৪) হলেন একজন ভারতীয় মডেল, নৃত্যশিল্পী, নৃত্যপরিকল্পনাকারী এবং অভিনেত্রী। তিনি গণেশ আচার্যর সহযোগী নৃত্যপরিকল্পনাকারী হিসেবে ১০ বছর যাবত কাজ করেছেন। তিনি ২০১০ সালে বহু ভাষাভিত্তিক অ্যাকশন থ্রিলার চলচ্চিত্র বন্দে মাতরমের বিশেষ চরিত্রে অভিনয়ের মাধ্যমে অভিন্যের জগতে অভিষেক করেন, কিন্তু তার প্রথম বিরাট সাফল্য অর্জিত হয় ২০১১ সালে মুক্তিপ্রাপ্ত কর্ণাটকের চলচ্চিত্র বডিগার্ডের মূল ভূমিকায় অভিনয়ের মাধ্যমে। অতঃপর তিনি ২০১৪ সালে বলিউডের চলচ্চিত্র জয় হোতে সালমান খানের বিপরীতে অভিনয় করেন। ২০১৫ সালে, তিনি হেট স্টোরি ৩-এ সাহসী চরিত্রে অভিনয় করেছেন।

কর্মজীবন
শাহ এক গুজরাটি পরিবারের সদস্য কিন্তু তিনি মহারাষ্ট্রে জন্মগ্রহণ করেন। তিনি নৃত্যপরিকল্পনাকারী গণেশ আচার্যর সহকারী হিসেবে একাধিক চলচ্চিত্রে কাজ করেছেন, যার মধ্যে উল্লেখযোগ্য হলো: জমিন এবং খাকী। পরবর্তীতে তিনি মডেলিং করা শুরু করেন, সেসময় তিনি বেশ কয়েকটি ফটোশুট করেন এবং বিভিন্ন বিজ্ঞাপনে কাজ করেন। কন্নড় পরিচালক হার্ষা তাকে চিনগরির জন্য তাকে তটস্থ করেন। তিনি বডিগার্ডের কন্নড় সংস্করণের মূল ভূমিকা "আম্মু" চরিত্রে অভিনয় করেন। পরবর্তীতে তিনি বচ্চন এবং ব্লাডি ইশক চলচ্চিত্রে দুইটি আইটেম গান করার জন্য স্বাক্ষরিত হন। এছাড়াও তিনি হিন্দি চলচ্চিত্র খুদা কসমের আইটেম গান "নীলি লমড়ি"তে নৃত্য পরিবেশন করেছেন, উক্ত চলচ্চিত্রের মূল ভূমিকায় অভিনয় করেছেন সানি দেওল এবং তাবু।

শাহ ১০ম শ্রেনিতে পড়ার সময়, "এমএস ডম্বিভলি" প্রতিযোগিতায় "মিস ফটোজেনিক" পুরস্কার জয়লাভ করেন। তিনি মুম্বাইয়ের খালসা কলেজে মানবিক বিভাগে পড়েছেন। তিনি পরবর্তীতে মডেল হওয়ার জন্য চলে যান এবং ৩ বছর গণেশ আচার্যর সাথে কাজ করার পর কন্নড়ের বিভিন্ন চলচ্চিত্রে অভিনয় করেন।

চলচ্চিত্রের তালিকা

তথ্যসূত্র

বহিঃসংযোগ 

জীবিত ব্যক্তি
১৯৮৪-এ জন্ম
মুম্বইয়ের অভিনেত্রী
ভারতীয় চলচ্চিত্র অভিনেত্রী
হিন্দি চলচ্চিত্র অভিনেত্রী
তামিল চলচ্চিত্র অভিনেত্রী
কন্নড় চলচ্চিত্র অভিনেত্রী
২১শ শতাব্দীর ভারতীয় অভিনেত্রী
গুজরাতি ব্যক্তি
মালয়ালম চলচ্চিত্র অভিনেত্রী
গুজরাতি চলচ্চিত্র অভিনেত্রী
ভারতীয় হিন্দু
ফিয়ার ফ্যাক্টর: খতরোঁ কে খিলাড়ির প্রতিযোগী
চট্টগ্রাম ক্লাব লিমিটেড

চট্টগ্রাম ক্লাব লিমিটেড (বা চিটাগাং ক্লাব লিমিটেড) বাংলাদেশের চট্টগ্রামে অবস্থিত সামাজিক সংগঠন। ১৮৭৮ সালে ব্রিটিশ শাসনামলে সামাজিক ক্লাব হিসেবে এটি প্রতিষ্ঠিত হয় যা দক্ষিণ এশিয়ার অন্যতম প্রাচীনতম অভিজাত ক্লাব হিসেবে বিবেচিত।

ইতিহাস
১৮৭৬ সালে চা বাগান মালিক ডব্লিও এ ক্যাম্পবেল চট্টগ্রাম ক্লাব প্রতিষ্ঠার উদ্যোগ নেন। ১৮৭৮ সালের ২৩ আগস্ট পুরাতন টেলিগ্রাফ কার্যালয়ের নিকট ক্লাবের স্থান নির্ধারিত হয়। পরবর্তীতে ১৯০৩ সালের ২৭ মার্চ তৎকালীন জমিদার রায় নিত্যানন্দ রায় বাহাদুর কর্তৃক পাইওনিয়ার হিলে বরাদ্দকৃত জমিতে ক্লাবের স্থান নির্ধারন করা হয়। ১৯০১ সালের ২৭ মার্চ ক্লাবটি চালু করা হলেও নিবন্ধিত কোম্পানি হিসাবে অনুমোদন লাভ করে ১৯০৮ সালে। প্রতিরক্ষা মন্ত্রণালয় ও সামরিক বাহিনীকে সমগ্র এলাকাটির মালিকানা ৯৯ বছরের জন্য চট্টগ্রাম ক্লাব লিমিটেডের পক্ষে স্বীকৃতি দেয়া হয়, যা ২ জানুয়ারি ১৯৫৬ সাল থেকে এই চুক্তি কার্যকর হয়।

বিবরণ
ক্লাবে সাধারণ সুবিধাগুলো মধ্যে রয়েছে গেস্ট হাউস কমপ্লেক্স, কেটারিং, বার, বেকস ও ফ্লেক্স, লন ক্যাফে, সি-ম্যাক্স সিনেমা হল, গ্রন্থাগার, সেলুন, ব্যাঙ্কুয়েট হল, পারিবারিক ডাইনিং হল, সম্মেলন কেন্দ্র, মিলনায়তন কক্ষ। পাশাপাশি ক্রীড়া সুবিধার মধ্যে রয়েছে স্বাস্থ্য ক্লাব, সুইমিং পুল, টেনিস কোর্ট, স্কোয়াশ, বাস্কেটবল, বিলিয়ার্ড ও স্নুকার, টেবিল টেনিস, ব্যাডমিন্টন, ক্রিকেট, ফুটবলের ব্যবস্থা। ক্লাবটি বিভিন্ন ক্রীড়া প্রতিযোগিতার আয়োজন করে থাকে। ২০১২-১৩ সালে সদস্যদের জন্য একটি চার তলা বিশিষ্ট ভবন নির্মিত হয়।

আরো দেখুন
 ঢাকা ক্লাব
 চিটাগং সিনিয়রস' ক্লাব লিমিটেড
 চট্টগ্রাম বোট ক্লাব

তথ্যসূত্র

বহিঃসংযোগ

   

১৮৭৮-এ প্রতিষ্ঠিত
চট্টগ্রাম ভিত্তিক সংগঠন
বাংলাদেশের ক্লাব ও সমিতি